钦定古今图书集成/明伦汇编/宫闱典/第074卷 > 《贺建储表》姚登孙
## 钦定古今图书集成/明伦汇编/宫闱典/第074卷 > 《贺建储表》姚登孙

《坤》元居上，挟皇统于中天。《震》器有归，衍孙谋于奕世。
神人闿怿，河岳清宁。〈中贺〉圣德难名，徽音夙著。心游太极，两仪妙元范之功；身佑三朝，九鼎重宗磐之势。
适春宫之肇建，知景命之永延。臣等嘉与诸儒，欣逢
盛典。日月启重光之运，幸囿照临；华嵩开万寿之期，
惟廑歌颂。